[{"text_idx": "#000002", "text": "9 viisi, kuidas just SINA saad vabatahtlikuna aidata"}, {"text_idx": "#000004", "text": "Milline lemmikloom sobib sinu perre ja koju?"}, {"text_idx": "#000005", "text": "Vale treeninguga vo\u0303ime kahjustada koera heaolu"}, {"text_idx": "#000008", "text": "Ajalooliselt on koerte o\u0303petamisel kasutatud peamiselt sundi ja karistust, kuid teadmiste kasv on kaasa toonud suhtumise ja arusaamade muutuse ning ja\u0308rjest enam on hakatud lemmikuid o\u0303petama positiivsete meetoditega. \u201cMeie loomakaitseseadus u\u0308tleb, et looma suhtes lubamatu tegu on muuhulgas ka talle vigastusi vo\u0303i valu ja va\u0308lditavaid fu\u0308u\u0308silisi ja vaimseid kannatusi po\u0303hjustav tegu. Millest tegelikult vo\u0303ib eeldada, et koera treenimine negatiivsete meetoditega \u2013 fu\u0308u\u0308siline karistamine, poovate-, oga ja elektririhmade kasutamine treeningul peaks olema keelatud. Paratamatult on seesugused meetodid ajast ja arust,\u201d kommenteeris ELS-i juhatuse liige Geit Karurahu."}, {"text_idx": "#000009", "text": "Uuringud on na\u0308idanud, et koerte heaolu so\u0303ltub meetoditest, mida nende o\u0303petamisel kasutatakse. Samuti, et kuulekuse treenimisel to\u0308o\u0308tab ko\u0303ige paremini positiivne meetod, mis lisaks aitab tugevdada looma ja inimese vahelist suhet. Sama uuring to\u0303i va\u0308lja ka seose loomade probleemse ka\u0308itumise ja negatiivsete treenimise meetodite vahel ehk karistuse ja sunni kasutame soodustas koera halba vo\u0303i valet ka\u0308itumist. Na\u0308iteks, uuritavad, kes kasutasid oma koera treenimisel ainult karistust vo\u0303i karistuse ja kiituse kombinatsioonid, teatasid rohkem koera ka\u0308itumisprobleemidest kui need, kes kasutasid u\u0308ksnes kiitust. Vo\u0303ib juhtuda, et looma karistamine suurendab probleemset ka\u0308itumist vo\u0303i tekitab koeras a\u0308revust vo\u0303i konflikti seisundit, mis hiljem va\u0308ljendub probleemse ka\u0308itumisena."}, {"text_idx": "#000010", "text": "Kui koera karistamine vo\u0303i poova-, oga- vo\u0303i elektririhmaga valu, ebamugavuse po\u0303hjustamine lo\u0303petab soovimatu tegevuse koheselt, siis pikas perspektiivis see probleemi ei lahenda. Loomal tekib uus hirmu- ja stressiallikas, mida ta ei pruugi enam samas kohas va\u0308ljandada, kuid see ei kao ning vo\u0303ib juhtuda, et ka\u0308itumisprobleem kerkib u\u0308les kuskil mujal."}, {"text_idx": "#000011", "text": "Loomaso\u0303bralikud ehk sunnivabad meetodid on:"}, {"text_idx": "#000012", "text": "Positiivne kinnistamine \u2013 soovitud ka\u0308itumise o\u0303petamiseks premeeri, kui loom teeb nii nagu soovitud;\nHaldamine \u2013 ka\u0308itumise ko\u0303rvaldamiseks, va\u0308hendamiseks, u\u0308mbersuunamiseks vo\u0303i vo\u0303imendamiseks korralda u\u0308mber keskkond, eemalda vo\u0303i vii kaugele esilekutsuvad tegurid;\nAsendamine \u2013 soovimatu ka\u0308itumise asendamine muu tegevusega;\nTundlikkuse va\u0308hendamine \u2013 selleks, et va\u0308hendada koera reaktsiooni millegi suhtes ja\u0308rg-ja\u0308rguliselt harjuta teda reaktsiooni tekitajaga."}, {"text_idx": "#000013", "text": "Enne kui asume lemmikut o\u0303petama vo\u0303i treenima vo\u0303i tema ka\u0308itumisprobleemidega tegelema, tuleks meil teha endale selgeks koera kehakeel ja tema vajaduste hierarhia. Kehakeele mo\u0303istmine aitab meil paremini aru saada, mida koer meile o\u0308elda tahab ning samuti miks ta teatud tingimustes reageerib. Lisaks o\u0303petab see meile kuidas ise reageerida o\u0303igesti ja koerale arusaadaval viisil. Vajaduste hierarhia annab vo\u0303imaluse kaardistada konkreetse looma vajadused ja seela\u0308bi tuvastada puuduja\u0308a\u0308gid vo\u0303i saame kindluse, et tema heaolu on tagatud."}, {"text_idx": "#000014", "text": "Koera heaolu on tagatud, kui ko\u0303ik need vajadused on ta\u0308idetud:"}, {"text_idx": "#000015", "text": "Bioloogilised vajadused \u2013 o\u0303ige toit, puhas vesi, uni, puhkus, turvalisus, veterinaarhooldus, puhtus;\nEmotsionaalsed vajadused \u2013 turvatunne, armastus, usaldus, so\u0303bralik juhtimine;\nSotsiaalsed vajaduses \u2013 suhtlus inimeste ja teiste koertega, ma\u0308ng;\nSunnivaba treeningu vajadus \u2013 so\u0303bralik o\u0303petamine ja treenimine;\nKognitiivsed vajadused \u2013 valikuvo\u0303imalused, uued kohad ja info, probleemi lahendamise vo\u0303imalus."}, {"text_idx": "#000016", "text": "Ko\u0303ik koera vo\u0303tjad peaksid la\u0308bima koertekooli vo\u0303i vo\u0303tma mo\u0303ne kursuse, mis o\u0303petab koera paremini tundma. Teadmatusega vo\u0303ime oma koerale tahtmatult liiga teha ja stressi po\u0303hjustada, milleto\u0303ttu peame mo\u0303ne aja pa\u0308rast tegelema koera ka\u0308itumisprobleemidega. Kindlasti tasub valida juhendaja ja koeratreener, kes kasutab loomaso\u0303bralikke meetodeid ehk meetodeid, mis ei ho\u0303lma endas koera karistamist ega tema sundimist."}, {"text_idx": "#000017", "text": "Kui soovime, et meie koerast kasvaks viisakas pere- ja u\u0308hiskonnaliige ning kelle vaimne ja fu\u0308u\u0308siline tervis oleks hea, siis peame olema valmis o\u0303ppima olema lemmikule head hoidjad ja juhendajad. Selleks peame tundma koerte kehakeelt, nende vajaduste hierarhiat ning o\u0303petama teda meetoditega, mis ei po\u0303hjusta loomale lisa stressi."}, {"text_idx": "#000019", "text": "Loomult Loom: Koera vajaduste hierarhia"}, {"text_idx": "#000020", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]